નવી દિલ્હી, 2 સપ્ટેમ્બર : અમદાવાદના સાબરમતી આશ્રમમાંથી બાળકોના મૃતદેહો મળવા, ગેરકાયદેસર જમીન પચાવી પાડવી, અને એક સગીરાનું શારીરિક શોષણ જેવા આરોપો અને તેમના પર ચાલી રહેલા કેસોએ આસારામની છબીને નુકસાન પહોંચાડ્યું છે. સગીરાના શારીરિક શોષણનો કેસ અત્યંત નાજુક હોવાથી આસારામ બાપુ પર કાયદાકીય પ્રક્રિયા કરવામાં ઘણો લાંબો સમય લાગ્યો. જો કે હવે આસારામ બાપુ પોલીસના સકંજામાં છે. હકીકત એ છે કે જ્યારે જ્યારે આસારામ પર આવા ગંભીર આરોપો થયા છે ત્યારે હાઇવૉલ્ટેજ ડ્રામા થયો જ છે.